


Кичээдиң темазы: Ю.Ю. Кюнзегештин  «Саргатчай» деп шүлүү.			
Сорулгазы: 
1.Шүлүктүаянныгномчудуп, утка-тургузуунсайгартыр
2.Поэзияныңаян-сырынынгаалзып,урансөстүңчаражынэскертир.	
3.Аасболгаш бижимел чугаа сайзырадылгазы.
	
Дерилгези:
Тожучерниңчурумалы,Ю.Ш. Кюнзегештиң	чогаадыкчыажыл-
чорудулгазыныңдугайындаслайдылар,чогаалчыныңшүлүктериниңчыындызы,	А.А.Даржайның «Дүлгээзиннигаян» депному.																			Планы:	
1. Организастыг кезээ.
2. Онаалга хыналдазы.Чогаалчының допчу намдарының база чогаадыкчы ажыл-ижиниң дугайында классче айтырыглар.					
3. Чаа материалдың өөредилгези.						

· А) Башкының шүлүктү аянныг номчулгзы.
· Б) Өөреникчилерниң шүлүктү аянныг номчулгазы
· В) Словарьлыг ажыл.
· Г) Шүлүктүң  утказы-биле ажыл.
· Д) Шүлүктүң уран-чечен аргалары-биле ажыл.
4.Быжыглаашкын.
· а) Шүлүктүң  утка-тургузуу-биле ажыл.
· б)Сайдылар көрүлдези.
· в)Номнуң айтырыглары-биле  ажыл

5.Түңнел айтырыглар.
Кичээлдиң чорудуу:

1Организастыг кезээ.
2.Онаалга хыналдазы.

Чогаалчының допчу-намдарының база чогаадыкчы ажылың дугайында класс - биле беседа.
1)Ю.Ш.Кюнзегеш кажан,каяа төрүттүнгенил?
2)Ада-иези кымнарыл?
3)Чогаалчының аныяк чылдары канчаар эрткенил?
4)Чогаал бижииринге кым азы чүү салдарлыг болганыл?
5)Чырыкче үнген баштайгы чогаалы?
6)Кандыг жанрга сундулугул? Кол жанры?
7)Чырыкче үнген очулгалары?
3.Чаа материалдың өөредилгези
· а)Башкының шүлүктү  үлегерлиг номчулгазы.
· б)Өөреникчидерниң шүлүктү аянныг номчулгзы.
(2-3 өөреникчиге аянныг номчудар).
· в)Словарьлыг ажыл.
Дүгдектиг-дүгдеп каан, кудалап каан,
Сомнап каан-тудуп каан,хевирлеп каан
Сарадак-кушкаш
Хөлчүнy-эргими
Дүлгээзинниг-дүлгээзин долган, сеткил-сагышты доюлдуруп, бодунче  хаара тырта бээр.																
· г)Шүлүктүң   утказы-биле  ажыл.
1-ги строфада чүнүң  дугайында чугаалап турарыл?
Лириктиг маадыр чүнүң үнүн дыңнап өскенил?
Ол саарыгны чүү чүвеге деңнеп турарыл?
Дүгдектигниң  ындыннанган  хөңнү дээрге чүү дээни  ол?
Дүгдектиг – дүгдеп каан, кудалап каан аныяк кижиниң уяраан, кудараан
Хөөнү
Дүлгээзинниг  үн – кижи ону дыңнааш, сагыш-сеткили  аңаа чагыртып,алзыптар, дыңнап туруп бээр.

2-ги строфада  чүнүң дугайында чугаалап турарыл?
Лириктиг  маадыр эргими –биле чугаа кылып турар.Кады ойнап чорааны сайзанаа, аяс кылаң дээрде салдап ойнаан хамнаарак сагыжындан уттундурбаан.
3-кү строфада чүнүң дугайында чугаалап турарыл?
Лириктиг маадырның мурнуу чүкче чанган куштар көргенде чүге чүрээ саргып кээрил? (Ол угда төрээн чери бар).Ол төрээн черинге шуурган үнүн дыңнап өскен).
4-кү строфада чүнүң дугайында чугаалаксааныл?
Хар-биле тудуп, хевирлеп  каан сарадак дүрзүзү чайын-даа эривээн. Тожу
чер ол хире сериин деп база көргүзүп турар,а хөлчүңүнүң ошкап кааны чалбырааш, чаъска, хаика-даа өшпестээн.Бо 2-2  4 одуругларда удурланышкак утка бар.
5-ки строфада чүнү чугаалап турарыл?
Мында лириктиг маадыр төрээн черин дыка чараш адалгалар-биле адап турар. Хүлер хүрең шырайлыг кыс алгап каан 
Хүннээректээн ынакшылым кавайы.Хүлер-хүрең шырайлыг кыс Тываның эң онзагай  чараш  чери Тожуга турбаска, каяа турар боор.Уран ырым, салым-чолум эгези  деп Саргатчайны адап турар.Чүге дээрге  улуг  поэзияже оруу бичии төрээн  черин алгап- мактаанындан  эгелээн деп лириктиг маадыр чугаалап турар.
Ынчангаш  «Саргатчай» деп шүлүктүң  темазы—төрээн чер. (Мону)
г)Шүлүктүң уран-чечен аргалары –биле ажыл.
Эпитпет-уран-чечен тодарадылга.
Бо шүлүк эпитеттер-биле байлак.Класстың 3 одуруунга  шүлүктен эпитеттер ни ушта бижиир кылдыр хувааптар.
1-ги строфада эпитеттер-ындыннанган  хөөн, дүвүренчиг ынакшыл,соксаш кынмас саарыг, дүлгээзинниг үн
2-ги строфа-чараш  даш, аяс кылаң дээр, салдап ойнаан хамнаарак  1-ги одуругнуң  өөреникчилери бижиир.
3-кү строфада-чанган  куштар, чалыы чүрек, харлыг дүвү, каржы,шугул үн
4-кү строфада-сомнап каан сарадак, көктүг чай, ошкап каан чалбырааш
2-ги одуругнуң өөреникчилери бижиир.
5-ки строфада-хүлер-хүрең шырайлыг кыс, хүннээректээн ынакшылым,уран ырым,өскен черим…
Метафоралар-ошкап кааны чалбырааш, ынакшылым кавайы
Деңнелгелер- ынакшылдың ыры дег, көс дег, от дег.
Адалгалар-эргимим, уруг чаштан өскен черим, Саргатчай…
5ки строфа долузу-биле уран-чечен адалгалар-биле  долдунган
д) Шүлүктүң утка- тургузуу-биле ажыл
Шүлүк 5 строфалыг.Строфа-шүлүкте утка аайы-биле каттышкан одуруглар.
Стопа-чагырышкак слогтар.Бо шүлүк 3 стопалыг
Сайлыг элдиң  / чараш дажы  / сайзанак
Аллитерация азы эге рифма
	1-ги строфа
	2-ги строфа
	3-ку строфа
	4-ку строфа
	5-ки строфа

	Д
Д
Д
Д
	Одуруг-ланчак
аллите-рация
	С
С
Ч
С
	Одуруг-ланчак
аллите-
рация
	М
М
Х
Ч
	Кожаланчак аллитерация
	Х
К
Х
К
	Аралашкак аллитерация
	Х
Х
У
У
	Кожаланчак аллитерация



4.Быжыглаашкын.
Шүлүктүң  утказы-биле ажыл.
1. Шүлүкте чугаалап турарыл?
2.Шүлүктүң темазы кандыгыл?
3.Төрээн черин кандыг уран- чечен адалгалар-биле адап турарыл?
Номнуң айтырыглары –биле ажыл
5.Түңнел айтырыглар
Бо кичээлден чүнү билип алдывыс?
6.Демдектер салыр.
Онаалга  «Саргатчай» деп шүлүктү шээжилээр.




А. А. Даржайның  «Шыкка» депшүлүүнгекласстандашкаарномчулгакичээли.

Сорулгазы: 
1.Өөреникчилерни  шүлүктүң утка- тургузуу-биле ажылдадып, 	кол бодалын  тодараттырар.

2. Төрээн  черинге ,төрээн чонунга ынакшылды, хүндүткелди кижизитпишаан,салгалдар аразының харылзаазын быжыглаар.

3.Чогаалчының төлептиг үлегер-чижэээнге мөзүлүг чоруун хевирлевишаан, аас болгаш бижимел чугаа сайзыразылгазы.

Дерилгези: «А.А. Даржайның чогаадыкчы салым - чол» деп номунга слайдылар, шүлүктү парлаан экземпляр. 
План:
I. Организастыг кезээ.
II. Киирилде чугаа.
III. Чаа теманың тайылбыры:
· Чогаалчы дугайында сөс.
· Шүлүктү башкының үлегерлиг номчулгазы. (шээжи - биле).
· Словарьлыг ажыл.
· Шүлүктү уругларның аянныг номчулгазы. (2-3 өөреникчи).
· Шүлүктүң утказынга хамаарышкан айтырыгларны башкы өөреникчилерге салыр. (азы строфалап сайгарылга).
IV. Быжыглаашкын.
· Булуң – Терек суурнуң ногаан шыктарының дугайында чугаалажыр.
· Шүлүктүң тургузуу – биле ажыл.
· Уран – чечен аргалары – биле ажыл.
· Чогаалчы, төрээн чер, төрээн булун дугайында чугаа.
· Шүлүктүң кол бодалын айтырыглар дузазы – биле тодарадыр.
V. Түңнел чугаалажыг.
VI. Демдектер салыр.




Кичээлдиң чорудуу:
I. Организастыг кезээ.  Уругларга парлаан шүлүктерни үлеп берип кичээлге белеткендирер.
II. Киирилде чугаа. 
Бис бо хун бистиң сураглыг чогаалчывыстың юбилейинде, 65 харлаанында мында, силерниң сууруңарда чедип келгенивис бо. Ынчангаш ол хире ат – алдарлыг чогаалчының суурунда чурттап, ооренип турар улус, чогаалчының чаңгыс чер – чуртуглары деп  адыңарны сыкпазыңарны күзеп, кичээлге идекпейлиг киржип, боттарыңарның бодалдарыңарны чедингир кылдыр илередириңерни идегеп турар кижи – дир мен.
III. Чаа теманың тайылбыры.
· Чогаалчы дугайында сөс.
А.А. Даржай 1944 чылдың ноябрь 3-те Сут – Хөл кожуунуң Суг – Аксы суурга интеллигент улустуң өг – бүлезинге төрүттүнген. 
А. Даржайның амыдыралын алыр болзувусса чогаалчы Чаа – Хол ортумак школазын дооскан. Кызылдың башкы институдунга өөренип турда, ооң чогаадыкчы салым – чаяанныы илереп келген. Оон «Тываның аныяктары»деп солунга ажылдап кирген.
· Шүлүктү башкының үлегерлиг (аянныг) номчулгазы. (шээжи - биле).
· Шүлүктү уругларның аянныг номчулгазы (2-3 өөреникчи).
· Словарьлыг ажыл:
· Дөскел билбес – шимченгир, олут орбас.
· Кенен – бичии, чаш.
· Содатланганы бээр – уштуна бээр.
· Савааш – шывык.
· Соот – чугаа.
· Чожуй берген – шимчевейн барган.
· Херии – ырак, делгем.
· Шүлүктүң утказынга хамаарышкан айтырыгларны башкы өөреникчилерге салыр:
· Шүлүкте чүү дугайында чугаа чоруп турарыл?
· Бо шүлүк кандыг шүлүктерге хамааржырыл?

Бо шүлүк болза сюжеттиг шүлүк болур.
Лириктиг маадыртөрээн суурнуң шыгы шыкка ужуражылга  кара чашта өңнүү – биле кады турган  ол өңүү бичиизинде – ле кара олчаан ол хевээр болган Ынчангаш лириктиг маадыр айтырыпкан Бичии уруг авазының ады – биле ону адаарга кайгап элдепсинип турар.

	1 – ги строфада
	Лириктиг маадыр төрээн суурунуң оруктарын эргиксээрин чугаалап турар.

	2 – ги строфада

	Лириктиг маадыр чашкы шаанда шыгы ээн эвес, бичии оолдар база – ла халдып чоруп турар болганын бижип турар.

	3 – кү строфада

	Маадыр боду – даа билбейн чашкы шаанда ышкаш, чанагаштанып каапкаш, ойнаар деп барган. Бичии уруг ону эскерип кааш каттырыпкан.

	4 – кү строфада
	Хая көрнүп кээрге кара чашта өңнүү – биле кады турган.  Чодураа деп өңнүү – биле кара олчаан ол – ла хевээр дөмей бичии уруг болган. Лириктиг маадыр «Кайыын келдиң, Чодураа?» деп айтырыпкан.

	5 – ки строфада
	Чодураажыктың кады ойнап турган эштери ырап чоруй барган. Авазының адын дыңнаан бичии уруг ыыт чок турза – ла турган.

	6 – гы строфада
	Лириктиг маадыр Чодурааның уруу мен дээрзин чугаалаш, халып ыңай болган.




IV. Быжыглаашкын.
1. Ам ынчангаш бо өөренген шүлүүвүсте силерниң көктүг шыктыг черлериңер дугайында чоруп турар. Кызыл – Дагны улуг «Базарга көк, эдерге – ле хек» дээр чер болгай. Ындыг улуг чогаалчыывыс, «уран сөстүң начыны» деп үнеледип турар бистиң сураглыг чаңгыс чер – чуртувус.
Маңнаа бо шыктарга ойнап, хөглеп, ынакшып өзүп келген дээрге чоргаарланчыг ышкажыл.



2. Шүлүктүң тургузуу – биле ажылдаптаалыңар.
· Строфа деп чүл?
· Стопа деп чүл?
Строфа – шүлүкте утка аайы – биле каттышкан одуруглар.
Стопа – шүлүктүң строфазында одуруглар слогтар аайы – биле чагырышкан болур. Ол чагырышкан слогтарны стопа дээр.
«Шыкка» деп шүлүктүң строфазы 4 одуругдан тургустунган.

3. Уран – чечен аргалар:

	Метафора деп чүл?





	Кандыг – бир чувеге азы кылдыныга чүүлдештир өске бир чүвениң ылгавыр демдээн шилчидип чугаалаанын метафора дээр. Метафораның бир хевири диригжидилге болур.
«Чыраа» аъттар, савааш аъттап саяктадып.

	Эпитет деп чүл?

	Кандыг – бир чүвеге, болуушкунга хамаарыштыр ажыглаан уран тодарадылганы эпитет дээр.
Төрээн суурум, дөскел билбес кенен чаш шаам, төнмес – батпас оруктары, «чыраа» аъттар, чымчак көктуг улуг шыгыл. Карактары чүгүртүлеңнээн бичии оолдар, хензиг уруг, кайгамчыктыг хуулгазын чүве кара чашта, савааш аъттыг, херии делгем шык.

	Деңнелге деп чул?
	Кандыг – бир чүүлдү бир чүвеге деңнеп турар.
Казыргы дег халдып турар.



4. Чогаалчы, төрээн чер, төрээн булуң дугайында чугаа.
А.А. Дардайны, бистиң чогаалчывысты суг көруңер даан, бо силерниң сууруңарга – ла ойнап – хөглеп, өөренип чурттап чорааш, кандыг кижи болган – дыр. Бо чогаалдар чыындызында Чаа – Хол, Булуң – Терек дугайында дыка хөй шүлүктерни бижээн. Кижиниң төрээн чери, бүгү – ле шүлүк, ырызының дөзу болур деп А. Даржай эгезинден эгелеп-ле бадыткап каан. Төрээн булуңун – на бижииринден унмес сен шүгүмчүледип – даа тургаш, бодунуң узел бодалындан ойталаваан.
5. Шүлүктүң кол бодалын айтырыглар дузазы – биле тодарадыр:
· Лириктиг маадыр чашкы шаанда өңнүүнүң дүрзүзүн кайыын, кымдан тып алганыл?
· Автор бо шүлүкке чуу деп бодалды илередиксээнил?
· Кижиниң ада – иезиниң овур – хевири уругларында болур?
· Силерни улуг улус ооң оглу, ооң кызы сен бе деп айтыра бээр – дир бе?
· Силер ада – иеңерге домей силер бе?

Туңнел.
Амыдыралдың төнчү чок, мөңгезин автор бо чаптанчыг болуушкун таварыштыр көргүскен.

